
È1 Biliard l’è ’na domoura 
Con ses gambe e ’n bel taoulas 
Doua le Bìe a couro dsoura 
Senssa fè ’l pi pcit fracas; 

Ogni tant as sent quaic cécca 
Fra le bìe e i coulp de stécca; 

D’i gieuch serii ’l pi inocent 
É1 Biliard a l’è ’n portent. 

Coul gran dì ch’as s’è inventasse 
Tut él mond l’è sta dé stuc, 

Tuti i Sport a son damasse 
Cosa l’era ’l gieuch dèi Truc; 
L’Oca, ’l Domino, le Bìe 
L’han contà mac pi pér rie, 

S’è capisse ’nt un moment 
Che ’l Biliard l’era ’n portent. 




A n’j’è tanti ’d gieuch robust, 
Ma ’l pi fort a l’è ’l Biliard; 

Oltre a coui ch’a treuvo gust 
D’giughè amboss senssa riguard, 
Un s’j’ apogia almanc, almanc 
Con i goumo e con i fianc. 

Per sosten-ne impunement 
È1 Biliard a l’è ’n portent. 

Assistend a ’na partìa 
A smia d’esse ’n mes ai frà; 

As sentrìa volè n’ avìa, 

Tut él mond a ten él fià; 

I déscours as sento mac 
Tra le bìe a fè cic-ciac, 

Él silenssi a l’è imponent, 

E ’l Biliard a l’è ’n portent. 

Tuti atent, metodic, seri, 

Mesi al cieir, mesi a le scur 
Coui strategie pien d’eriteri 
Av’ convincio sul sicur 
Che a l’è sempre stasend chet 
Ch’ as otteno i grandi effet; 
Stasend ciuto, un sta pi attent, 
E al Biliard a l’è ’n portent. 





É1 Biliard a l’è ’na scola, 

Tut a sta capilo ben; 

Per esempi: un coulp d 'bricòla 
Bsogna sempre dèlo an pien; 
Quand as ciapa per travers 
A l’è nen mac un coulp pers, 

Ma se ’l coulp l’è prevident 
É1 Biliard a l’è ’n portent. 

Coui eh’a bautio e eh’a divago 
Ambalandse con j’omnet 
Venta sente com’ a blago 
S’ai ariva d’ fè ’n doublet..... 

I filot a buto an vena, 

L’è mac perdse ch’a fa pena; 

Ma an qualounque aveniment 
É1 Biliard a l’è ’n portent. 

Ant i temp eh’ Berta filava 
J’ero semplici i giughet, 

L’amator as contentava 
Mac die bìe senssa omnet; 

Ma le bìe — gnanca a diio — 
Cos’ a son senssa ’i tirilo? 

Guai s’a manca ’l moviment, 
Gnun Biliard a l’è ’n portent. 





La Caràmbola un s’ figura 
Ch’a sia ’n 'gieuch da piè per rie 
E ch’a basta la bravura 
D’apogiesse a dontrè bìe; 

A l’è ’nvece ’na ciadeuvra 
Ch’a veul tuta ’na maneuvra; 
Anche ’nt lon, tnì ben da ment 
Che ’l Biliard a l’è ’n portent. 

L’è ’na scola d’artifissi, 

E as na fa d’tuti i color. 

A Caràmbola ’l giudissi 
As fa strà ’n tut so valor; 

A sto mond l’è ’n bel méstè 

Coul d’ savei carambole !. 

Mac aveje ’n po’ d’talent 
E ’l Biliard a l’è ’n portent. 

Dop subì tanti ravagi, 

Ant l’età che tut a croula, 

È1 Biliard l’ha l’avantagi 

D’rendne vergini. a la Poulal 

A coust gieuch, tocand n’arssort 
Un riviv anche dop mort; 

Mai stè souta. tnilo a menti... 

È1 Biliard, oh che portent! 









Quand un tira a baia franca 
É1 pi soens se sbaglia ’l bloc; 

Così ’l pann quand ch’a sé scianca 
Un pia l’aria da fabioc; 

È1 Biliard anlora a smìa 

Un manual d’filosofia. 

Fina ’l ciflis a consent 
Che ’l Biliard a sìa ’n portent. 

Vers mesdì i Porti dia Fèra 
A s’ trasformo an camp d’bataja, 
Ecco ’l gieuch dia Bersaglierà 
Ch’a va anans a coulp d’ mitraja, 

A l’è ’n gieuch a base d’ cassa 
Tale qual com ’a s’ fa an piassa; 
Per i tir portà ai quat vent 
È1 Biliard a l’è ’n portent. 

Le Boccette a son già disse 
È1 Lawn-Tennis del Biliard; 

Quanti cheur a son spartisse 
Mesi al gieuch e mesi an sguardi.... 
Le Boccétte pér le Sgnoure 
Son nen sempre mac d’ domoure; 

A l’è ’l gieuch d’i sveniment, 
Doua ’l Biliard a fa d’portent. 









Coul ch’a sa piè ben na bìa 
Tut él mond a sa com’ piè ; 

Jè d’talent pi d’ion ch’a smìa 
Ant él zombo e ’nt èl paté; 

Con d 'longueur a s’ fa de stra, 

Ma d 'fineur..... a s’ va pi ’n là! 

Per conosse ben la gent 
Él Biliard a l’è ’n portent. 

Preghè ’l ciel eh’ sempre av mantena 
Dèi Biliard a la passion, 

E per poc ch’iv sente an vena 
Serchè sempre d’ fè pardon; 

Lè ’l pi pratic d’j’ esercissi, 

Lè ’l pi amabil d’tuti i vissi; 

Con ’na sponda ch’a consent 
Èl Biliard a l’è ’n portent. 

Senssa l’andi d’ bone sponde 
As va nen pi ’n là che l’us, 

Anssi, soens un peul confonde 
L ’angassin con él pertus. 

Bone sponde, bon Uvei, 

Stécca drita, foudrà d’ pel, 

Giss ben dait e coulp prudent, 

E ’l Biliard a l’è ’n portent. 





S’iv dieissa che le ble 

A l’han d’co i so annamorà. 

E eh’a son le simpatìe 

D’ coui eh’ a 1’ han la testa pia... 

Ch’ a jé guardo con amour 

Perchè a son pi plà che lour!. 

Coui eh’ a dovro gnun unguent 
Al Biliard a son d’ portent, 

Per certe anime an tempesta, 

Per coui fidic mal curà, 

Ch’a l’han sempre quaic mal d’testa, 
Sempre veuid, sempre anojà, 

Per coui buio pia dal « spleen » 

Ch’ a soporto gnun da vsin, 

Per j’ombros e i malcontent 
È1 Bilìard a l’è ’n portent. 

A j’è d’ coui ch’a vivo an pena 
Perchè a nouvo an mes ai dnè, 

E a dario doui sold de strena 
A 1’ amis, che su doui pè 
D’ varii gieuch ai dieisa qual 

Ch’a rindoppia ’l capitai. 

A fè rende ’l sent per sent 
È1 Biliard a l’è ’n portent! 









Dop la neuja, l'impassienssa 
E ’l malessere ch’un preuva 
A scoutè ’na conferenssa 
Doua la moda a veul ch’un s’ treuva, 
Quand un s’ sent scapà dabon 
A ’n perieoi d’ congestion, 

Per ripiè i set sentiment 
È1 Biliard a l’è ’n portent. 

Quand an saouta la materia 
D’ piè la mosca e d' dissne doue, 
Quand ai cour ’na sfida seria 
E ’l sérvel a perd le roue, 

Ch’am lo chérdo a va nen ben 
Vist-non-vist parlè d’ terren; 

Per mostresse ’n poc i dent 
È1 Biliard a l’è ’n portent. 

A proposit, s’ai riveissa 
Sì ’nt èl Circol quaic mes guai, 

A lè ben ch’un s’antendeissa 
Sul sistema d’ piessla mai; 

Fouma d’ sfide a Poula al Bloc, 

A Bezigue e dcò a Taroc, 

E dovroma per reagent 

Èl Biliard. e i so portenti 

A. Rizzetti. 

